R O M Â N I A

JUDEŢUL HUNEDOARA 

   MUNICIPIUL BRAD

        P R I M A R U L

 Nr. 127/11050/18.07.2025

R E F E R A T   D E   A P R O B A R E 

privind aprobarea Regulamentului de acordare a unor stimulente financiare elevilor și cadrelor didactice din unitățile de învățământ preuniversitar din municipiul Brad, care au obținut rezultate deosebite la olimpiadele și concursurile școlare naționale și internaționale, precum și elevilor
 care au obținut media 10 la examenele de evaluare
 națională și bacalaureat
Autoritatea locală are datoria morală de a recompensa performanțele elevilor care obțin rezultate deosebite, distincții, medalii și premii speciale la olimpiadele și concursurile școlare naționale și internaționale, precum și la examenele de evaluare națională și bacalaureat și de a recunoaște eforturile și dedicarea profesorilor care îi pregătesc.  
Premierea acestor elevi și profesori reprezintă un semn de apreciere și recunoaștere a efortului depus, ținând cont și de faptul că rezultatele obținute de aceștia sunt reprezentative pentru municipiul Brad.
Elevii care obțin rezultate deosebite la olimpiade, concursuri și examene naționale și internaționale contribuie nu doar la afirmarea propriei personalități, ci și la construirea unei imagini pozitive a comunității locale pe care o reprezintă. În același timp, cadrele didactice care se implică activ în pregătirea acestor tineri performeri merită o recunoaștere publică și instituțională proporțională cu efortul depus. 

Acordarea de stimulente financiare în baza unui regulament aprobat prin hotărâre a consiliului local asigură transparență, predictibilitate și echitate în recunoașterea meritelor elevilor și cadrelor didactice implicate. 

Scopul acestuia este de a crea un cadru unitar de susținere a elevilor, de stabilire a criteriilor, condițiilor și procedurii de acordare a stimulentelor financiare pentru următoarele categorii de beneficiari:

· elevii care au obținut distincții, medalii, premii speciale la olimpiadele și concursurile școlare naționale și internaționale;

· profesorii coordonatori ai acestor elevi;
· elevii care au obținut media 10 la examenul de evaluare națională și la examenul de bacalaureat.
· elevii care au obținut rezultate la olimpiadele și concursurile școlare județene, în măsura identificării de resurse financiare extrabugetare.

În contextul celor de mai sus am inițiat prezentul proiect de hotărâre prin care am propus aprobarea Regulamentului de acordare a unor stimulente financiare elevilor și cadrelor didactice din unitățile de învățământ preuniversitar din municipiul Brad, care au obținut rezultate deosebite la olimpiadele și concursurile școlare naționale și internaționale, precum și elevilor care au obținut media 10 la examenele de evaluare națională și bacalaureat și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 106 alin. (1) lit. k), art. 127 lit. l), art. 135 alin. (4), art.144 alin. (4), alin. (5), alin. (51) și alin. (52) din Legea învățământului preuniversitar nr. 198/2023, cu modificările și completările ulterioare, ale art. 5 alin. (3) din Legea nr. 273/2006 privind finanțele publice locale, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată, ale art. 129 alin. (2) lit. b), lit. d),  alin. (4) lit. a), alin. (7) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale art. 4 lit. b) și art. 7 din Legea nr.52/2003 privind transparența decizională în administrația publică, republicată, cu modificările ulterioare.

